laion/Wikipedia-Exotic huggingface dataset:
קבוצות הפדרציה הבין-לאומית לכלבנות

לפדרציה הבין-לאומית לכלבנות יש מערך ובו 10 קבוצות גזעי כלבים. סידור זה הוא יחיד במינו. בכל הקבוצות הללו קיימים גזעים שרשום מה הייתה מטרתם המקורית. מערך הקבוצות של הפדרציה הבין-לאומית לכלבנות הוא ייחודי לפדרציה זו. כל הקבוצות מכילות כלבים שהורבעו למטרה ספציפית, יותר ספציפית ממועדוני כלבים אחרים. קבוצות אלו מפוצלות יותר ממועדוני כלבים דוברי אנגלית אחרים. זוהי דוגמה למדרג המשמש את מערך זה: גזע לדוגמה: ביוהאנד נורווגי קבוצה: 5 (שפיץ וטיפוסים פרימיטיבים) חלק: 3 (כלבי שמירה ורעייה נורדים) מספר הגזע: #237 קבוצות הפדרציה הבין-לאומית לכלבנות הן: כלבי בקר וצאן פינצ'ר ושנאוצר, דמויי דוגה וכלבי הרים שווייצריים טריירים דאקלים שפיץ וטיפוסים פרימיטיבים ציידי ריח וקרוביהם פוינטרים וסטרים רטריברים, ספניאלים וכלבי מים כלבי לוויה וזעירים כלבי רוח הפדרציה הבין-לאומית לכלבנות קבוצות מועדוני כלבים קבוצות מועדון הכלבים האמריקאי קבוצות מועדון הכלבים הקנדי מדיה וקבצים בנושא קבוצות הפדרציה הבין-לאומית לכלבנות בוויקישיתוף אתר הפדרציה הבין-לאומית לכלבנות
פחם פעיל

פחם פעיל הוא צורה של פחמן, אשר מעובד בצורה המעניקה לו נקבוביות רבות, ולפיכך שטח פנים רב, המשמש לספיחת חומרים שונים או לתגובות כימיות. בשל הכמות הרבה של הנקבוביות המיקרוסקופיות, לגרם אחד של פחמן פעיל יש שטח פנים שנע בין 300 ל-2,000 מ"ר. יעילות הפחמן הפעיל נקבעת בעיקר לפי שטח הפנים, אך גם הרכב כימי שונה יכול לשפר את יכולת הספיחה. הפחם הפעיל מופק בדרך כלל מפחם עץ. תחת מיקרוסקופ אלקטרונים ניתן לראות כי המבנה של פחמן פעיל איננו מסודר, והוא מפותל ומלא נקבוביות. ייתכנו אזורים שלמים שבהם שתי שכבות גרפיט, אשר מפרידים ביניהם ננומטרים בודדים. הפחם הפעיל מסוגל לספוח חומרים ביעילות כיוון שהוא נקשר לחומרים בעזרת קשרי ואן דר ואלס. מאידך, פחמן פעיל אינו נקשר ביעילות לחומרים מסוימים, כגון אלכוהול, חומצות ובסיסים חזקים, מתכות ורוב החומרים האנאורגניים, כמו נתרן, ליתיום, ברזל, עופרת, ארסן, פלואור, וחומצה בורית. המדד הבסיסי ביותר על מנת לאפיין את ביצועי הפחם הפעיל מתבצע בעזרת יוד (Iodine number/value), והוא מעיד בעיקר על יכולת הספיחה של מולקולות קטנות ושטח הפנים הכולל של הפחם. זהו מדד לתוכן החללים המיקרוסקופים (עד 2 ננומטר) שמתמלאים על ידי ספיחת יוד מתמיסה. המדד מייצג את כמות היוד הנספג בגרם פחם פעיל, והוא ביחידות מ"ג/גרם, כאשר הטווח האופייני לפחם פעיל נע בין 500 ל-1,200 מ"ג/גרם. על מנת לבדוק יכולת ספיחת מולקולות גדולות משתמשים במולסה וטאנין. פחם פעיל משמש לטיהור גזים, הפקת וגימור זהב ומתכות שונות, טיהור מים, טיהור משקאות אלכוהוליים, רפואה, טיהור שפכים, מסנני אוויר (פילטרים) במסכות גז ומסכות סינון אוויר, הלבנת שיניים ועוד. בהתאם למחקר שבוצע ביפן פחם פעיל עוזר לחולי תסמונת צחנת הדג. מדיה וקבצים בנושא פחם פעיל בוויקישיתוף פחם פעיל, באתר אנציקלופדיה בריטניקה (באנגלית) Hiroshi Yamazaki, Masaki Fujieda, Masahiro Togashi, Tetsuya Saito, Effects of the dietary supplements, activated charcoal and copper chlorophyllin, on urinary excretion of trimethylamine in Japanese trimethylaminuria patients, Life Sciences 74, 2004-04-16, עמ' 2739–2747 doi: 10.1016/j.lfs.2003.10.022
פורום סנקט פטרבורג הבין-לאומי לכלכלה

פורום סנקט פטרבורג הבין-לאומי לכלכלה (באנגלית: The St. Petersburg International Economic Forum, ברוסית; Петербургский международный экономический форум), המכונה גם "פורום דאבוס הרוסי", הוא פסגה כלכלית חד-שנתית המתקיימת מאז יוני 1997 בעיר הבירה הצפונית של רוסיה, סנקט פטרבורג. תחילה הוא שימש כפורום כלכלי אזורי בין חבר המדינות, אך בחלוף הזמן החלו להשתתף בו גם אנשי עסקים ומנהיגים ממדינות באירופה, אסיה ואמריקה. בפורום דנים בתחזיות כלכליות ונסגרות עסקאות כלכליות בין מדינות ועסקים. בנוסף לכך, משמש הפורום כבימת הכרזה לנשיא רוסיה, הפורש את מדיניותו הכלכלית וחזון הכלכלה הרוסית ומהווה במה לחתימת חוזים כלכליים לטובת רוסיה ועידוד השקעות זרות בה. ב-2005 השתתפו בפורום 3,000 איש מ-64 מדינות, ועד 2006 נערכה במהלכו ישיבה חד-שנתית של האספה הבין-פרלמנטרית של חבר המדינות, שנחשבה למארגנת הפורום. הפורום מתנהל ברוסית ובאנגלית, והחל משנת 2006, על פי החלטת נשיא רוסיה, מארגן הפורום הוא המשרד לפיתוח כלכלי של רוסיה והשר/ה לפיתוח כלכלי נחשב ליו"ר הוועדה המארגנת של הפורום. בשנת 2020 הוחלט לבטל את הפורום בעקבות מגפת הקורונה.. פעילות הפורום חודשה בשנת 2021. פביליון מס' 7 של אולם התערוכות "לנאקספו" בסנט פטרסבורג, בו נערך הפורום בשנים 1997–2016. מתחם התערוכות אקספו-פורום בו נערך הפורום מאז יוני 2016. הפורום הכלכלי העולמי כלכלת רוסיה מדיה וקבצים בנושא פורום סנקט פטרבורג הבין-לאומי לכלכלה בוויקישיתוף אתר האינטרנט הרשמי של פורום סנקט פטרבורג הבין-לאומי לכלכלה (ברוסית) רוסיה תשקיע 100 מיליארד דולר בפיתוח שדות גז - בתוך חמש שנים, באתר כלכליסט, 19 ביוני 2010 Петербургский международный экономический форум отменили из-за коронавируса, Vesti.ru
אנהרמוניה

אנהרמוניה (באנגלית: Enharmonic) הוא מונח המשמש בתאוריית המוזיקה המודרנית לתיאור דרכים שונות "לאיית" את שמו של תו אחד: לדוגמה מי♯ = פה = סול♭♭, דו♯ = רה♭ וכן הלאה. שני צלילים שנשמעים זהים אך מוגדרים בצורות שונות נקראים "שוי-ערך אנהרמוניים"; שוי-ערך אנהרמוניים הם הומונימים, או שוי-צורה, מוזיקליים. יחסים אנהרמוניים יכולים להתקיים, בעיקרון, רק במערכת מושווית של אוקטבה המתחלקת לשנים-עשר חצאי-טונים שווים; אך גם במערכות אינטונציה שבהן שני צלילים שוי-ערך, כמו סי♭ ולה♯, למשל, אינם מבוצעים באותו גובה בדיוק, המאזין עשוי לתפוס את שניהם כאותו צליל, והמלחין יעשה שימוש בזהות הצלילים כפי שהם נקלטים אצל המאזין. במודולציה אנהרמונית נעשה שימוש בשינוי שמו של הסולם, בדרך כלל במעבר מסולם מז'ור לסולם מינור (למשל, מ-דו♯ מינור ל-רה♭ מז'ור, כמו בפנטזיה-אימפרומפטי אופוס 66 של שופן). במוזיקה של יוון העתיקה השתמשו במושג אנהרמוניה כטטרקורד. ג'וליאן ראשטון, "אנהרמוניה" במילון גרוב למוזיקה ומוזיקאים אונליין. מדיה וקבצים בנושא אנהרמוניה בוויקישיתוף אנהרמוניה, באתר אנציקלופדיה בריטניקה (באנגלית)
עלי שלכת

האם התכוונתם ל... שלכת – עלים הנושרים בסתיו עלי שלכת (שיר) – שיר צרפתי עלי שלכת (חברה) – חברה ישראלית לשירותי הלוויה, קבורה ושריפת גופות
בית הכנסת עץ חיים (טבריה)

בית הכנסת "עץ חיים" הוא בית כנסת ספרדי עתיק בטבריה. הוא נבנה על ידי רבי חיים אבולעפיה (השני), מחדש היישוב היהודי בטבריה בשנת 1740. בית הכנסת בנוי על שרידי בתי כנסת קדומים, בהם בית כנסת שהתפלל בו האר"י הקדוש. בית הכנסת חרב ושוקם מספר פעמים ברעש של 1837 ובשיטפון של 1934. בעקבות מאורעות תרצ"ו-תרצ"ט (המרד הערבי הגדול) התעכבה מלאכת השיקום של בית הכנסת. בסיון תש"ה (1945) התכנסו ראשי הקהילה הספרדית בעיר, בראשות הרב יעקב חי זריהן, והקימו את הוועד להקמה מחדש של בית הכנסת. בתמוז אותה שנה הופץ כרוז אשר כותרתו הייתה "מה נורא המקום הזה, אין זה כי אם בית אלקים". בעקבות זאת תרמו 228 משפחות מטבריה סכום כולל של 1228 לירות א"י, ובראשית תש"י (1950) הושלמה הבניה ובית הכנסת נחנך. על קיר בית המדרש בצד הקרוב אל הטיילת מוצב שלט (בתמונה משמאל) ובו כתוב: בית המדרש הספרדי העתיק עץ חיים אבולעפייה זיע"א ע"ש הרב הגדול הצדיק המופלא מופת הדור והדרו המייסד והבונה את טבריה עיה"ק בשנת הת"ק מורנו ורבנו החכם השלם המלומד בנסים רבינו חיים אבולעפייה זצוק"ל זיע"א נולד בחברון עיה"ק בשנת הת"כ (1660) נלב"ע בטבריה עיה"ק ו' בניסן התק"ד 1744 והוא משבט יהודה מזרע המלוכה והוא השיב את תהלת ישראל לטבריה עיה"ק שלט הכניסה לבית הכנסת חובר ע"פ הספר "טבור הארץ" (לר' משה קליערס) המספר את סיפור טבריה בתקופתו של רבי חיים אבולעפיה ובו כתוב: מה יפית ומה נעמת בי כנישתא רבא דטבריא ויהללוה בשערים בת ציון בבסיס ההיכל בבית הכנסת נמצאת אבן המעוצבת כמגן דוד העומד על זוג ענפים, בתוכו פרח ומעליו כתר. על סרט החרוט על האבן נכתב "בי כנשתא רבא דטבריא" ובשני קצותיו חרוטות המילים "שנת תרצ"ג". בבנין בית הכנסת פועל מקווה ייחודי, אשר מחובר לכנרת והוא מתמלא ממימיה על פי חוק כלים שלובים. מקווה זה אינו פעיל בצורה תקינה בשנים האחרונות עקב ירידת מפלס הכנרת. לאחר החורף הגשום בשנת ה'תשע"ג עלה מפלס הכנרת והיה ניתן לטבול במקווה אך בשנות הבצורת שלאחר ירד שוב מפלס הכנרת והמקווה ריק ממים.[דרושה הבהרה] מדיה וקבצים בנושא בית הכנסת עץ חיים בוויקישיתוף אתר האינטרנט הרשמי של בית הכנסת עץ חיים יוסף סטפנסקי, ‏טבריה, חצר היהודים: דוח ראשוני, באתר "חדשות ארכיאולוגיות", גיליון 123, 24 באוגוסט 2009
מסגד הים (טבריה)

מסגד הים (ערבית: مسجد البحر, "מסג'ד אל-בחר") הוא מסגד בטבריה. המסגד קרוי גם "מסגד אל-רמל", "מסגד אל-שעבי" או "מסגד אל-בחרי". המסגד נבנה ב-1702 על חוף הכנרת, והיה אז המסגד היחיד בעיר. בשנות הארבעים של המאה ה-18 שופץ המסגד והורחב על ידי חאג' יוסף, אחיו של שליט הגליל דאהר אל-עומר, במקביל לבניית מסגד א-זידאני. המסגד עמד סמוך ל"שער הדייגים" ושימש בעיקר את דייגי העיר, אשר נהגו לקשור את סירותיהם בקמרון הצלבני המוצף שצמוד אליו מצפון. לאחר השיטפון שפקד את העיר בשנת 1934 ופינוי הריסותיה לעבר הכנרת, נוצרה הטיילת של העיר, ומאז שוב אין המסגד גובל בקו המים. לאחר מלחמת העצמאות בה עזבו ערביי טבריה את העיר נותר המסגד נטוש. החוג לחקר עתיקות טבריה ביקש לנצל את המסגד למוזיאון ולבקשת ראש העיר, משה צחר, נתן השיך טהאר סברי את הסכמתו לכך. חוזה להקמת המוזיאון אושר ביולי 1952 על ידי מועצת עיריית טבריה והמוזיאון נחנך במאי 1953 עם מוצגים מתקופת היוונים, הרומאים, הביזנטים והערבים. בשנת 1978 הכירו משרדי הממשלה בצורך לשפץ את מבנה המסגד, אך לא נמצא לכך תקציב. בשנת 1979 יצאה מנהלת המוזיאון, אלישבע בלהורן, לגמלאות, מוצגי המוזיאון הועברו לאגף העתיקות והוא נסגר. כיום עומד המסגד שומם. טבריה בשנת 1870. מסגד הים הניכר בשתי הכיפות הלבנות, ניצב אותה עת על קו החוף של הכנרת דייגים קושרים את סירותיהם ליד המסגד. מלחמת העולם הראשונה (1914-1918) מדיה וקבצים בנושא מסגד הים בוויקישיתוף אוריאל הייט, דאהר אלעמר, הוצאת ראובן מס, 1942, עמ' 93 מוזיאון עירוני לעתיקות, הַבֹּקֶר, 23 ביולי 1952 בית נכות נפתח בטבריה, שערים, 26 במאי 1953 דויד שליו, אוספים מעניינים על טבריה במוזיאון מסגד הים, דבר, 29 באוקטובר 1978 צבי אילן, גן נעול, דבר, 17 באוגוסט 1979 צבי אילן, השרידים והציבור, דבר, 21 בספטמבר 1979 צבי אילן, טבריה: חשיפת העבר ופני העתיד, דבר, 3 באוקטובר 1980 ערך זה הוא קצרמר בנושא מסגדים ובנושא ישראל. אתם מוזמנים לתרום לוויקיפדיה ולהרחיב אותו.
ניטור וידאו EEG

ניטור וידאו EEG מהווה כלי מהימן לבחון מיקום מדויק מאוד של מקור התקפים אפילפטיים ושל סוג ההתקפים. מטרות הבדיקה הן: לגלות את המיקום המדויק של התחלת ההתקפים במוח. להבדיל בין התקפים אפילפטיים להתקפים לא אפילפטיים. בירור האם יש לחולה אפילפסיה מוקדית עמידה לתרופות אנטי אפילפטיות ושניתן לטפל בה באמצעות ניתוח שבו מסירים את המוקד האפילפטי. החולה מגיע אל בית החולים, ומחברים לראשו עשרות אלקטרודות של EEG, כמו כן הוא שוכב במיטה שמולה נמצאת מצלמת וידאו. הוא מצולם ומתועד 24 שעות ביממה, בנוסף לזה החולה מפסיק לקחת את הכדורים שאמורים למנוע התקפים וזאת כדי לזרז את ההתקפים. לאחר כמה שעות עד כמה ימים מתרחש התקף. לאחר ההתקפים הרופאים בודקים מה נרשם בדיוק בניטור ה- EEG ובמקביל בודקים בווידאו מה בדיוק קרה בזמן ההתקף, השילוב של שני הדברים האלה מביא אותם לאבחון מדויק יותר של גורמי המחלה. הבדיקה נמשכת בין יממה לשבועיים על פי הצרכים ומצב החולה. ניטור וידאו EEG באתר בית החולים רמב"ם ניטור וידאו EEG באתר בית חולים תל השומר ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מדד נאסד"ק 100

מדד נאסד"ק 100 הוא מדד בורסה המורכב מ-100 מהחברות (הלא פיננסיות) הגדולות ביותר הרשומות למסחר בנאסד"ק, בורסה לניירות ערך המנוהלת על ידי האגודה הלאומית לסוחרי ניירות ערך, הפועלת מארצות הברית. במדד נכללים בעיקר חברות צמיחה מתחום הטכנולוגיה. זהו מדד משוקלל היוון מותאם (modified capitalization-weighted index) ומשקל החברות במדד מבוסס על שווי השוק שלהן, אך ישנן הגבלות מסוימות כדי למתן את השפעותיהן של החברות הגדולות יותר. על החברות במדד נמנות אפל, מיקרוסופט, אדובי מערכות, אמזון, סיסקו מערכות, דל, קוסטקו, Electronic Arts, אקטיוויז'ן בליזארד, NVIDIA מאטל, eBay, סטארבקס, סיגייט טכנולוגיות, נטפליקס, אינטל, אינפוסיס, גוגל, סימנטק, אורקל, ניוז קורפ, טבע תעשיות פרמצבטיות,NXP סמיקונדקטורס. בנוסף להיעדרן של חברות פיננסיות, הנאסד"ק 100 כולל 15 חברות שהתאגדו מחוץ לארצות הברית. אומנם גם מדד הS&P 500 כולל 5 חברות מחוץ לארצות הברית, אך מדד הדאו ג'ונס מעולם לא כלל חברות זרות. המדינות (לא כולל ארצות הברית) המיוצגות או שהיו מיוצגות במדד הנאסד"ק 100 הן: איי קיימן - סיגייט טכנולוגיות סין - ביידו (BIDU) וCtrip (CTRP) וJD.COM (JD) סינגפור - ברודקום (BRCM) הודו - אינפוסיס (INFY) אירלנד - וורנר צ'ילאאוט ישראל - פאלו אלטו נטוורקס (PANW) הולנד - ק'אג'ן, ASML סינגפור - פלקסטרוניקס שווייץ - גרמין בריטניה - ליברטי (LBTYA) וודאפון (VOD) קנדה - לולולמון אתלטיקה (LULU) בנוסף, הוא המדד היחיד מבין השלושה בארצות הברית, המדרג בכל שנה מחדש את דירוג המדד שלו, על מנת להבטיח כי החברות הגדולות בנאסד"ק (למעט חברות פיננסיות), נמצאות בו באופן מדויק בהתאם לשווי השוק שלהן. אתר האינטרנט הרשמי של מדד נאסד"ק 100 (באנגלית) האתר הרשמי של בורסת נאסד"ק לחברות הפיננסיות מדד משלהן בשם "NASDAQ Financial-100" ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
סוזן קולידג'

סוזן קולידג' (באנגלית: Susan Coolidge; ‏29 בינואר 1835 – 9 באפריל 1905) הוא שם העט של סופרת הילדים האמריקאית שרה צ'ונסי וולסי (Sarah Chauncey Woolsey) וולסי נולדה בקליבלנד שבאוהיו למשפחה עשירה ובעלת השפעה, משפחת דווייט מניו אינגלנד. אביה היה ג'ון ממפורד וולסי ואמה ג'יין אנדרוז. ב-1852 עברה עם משפחתה להתגורר בניו הייבן שבקונטיקט. היא הייתה אחייניתו של המשורר והסופר גאמל וולסי. היא לא התחתנה וחיה עד מותה בבית המשפחה בניופורט, רוד איילנד. בתקופת מלחמת האזרחים האמריקאית (1861–1865) עבדה וולסי כאחות, ואחר כך החלה לעסוק בכתיבה. ערכה את "האוטוביוגרפיה ומכתביה של גברת דילייני" (The Autobiography and Correspondence of Mrs. Delaney) ‏(1887) ואת "יומנה ומכתביה של פרנסס ברני" (The Diary and Letters of Frances Burney) ‏(1880). היא ידועה בעיקר בזכות ספר הילדים הקלאסי שכתבה "מה עשתה קייטי" (1872). משפחתה של וולסי עצמה שימשה כמודל למשפחת קאר הבדיונית שבספר, כאשר סוזן (שרה) עצמה היוותה השראה לקייטי, וארבעת אחיה ואחיותיה שימשו כמודל לילדים הקטנים במשפחת קאר. היא כתבה מספר ספרי המשך בסדרה בהם "מה עשתה קייטי בבית הספר" ו"כך אירע לקלובר". בנוסף לסדרת ספרי קייטי כתבה ופרסמה ספרי ילדים נוספים, סיפורים קצרים ושירים. מה עשתה קייטי מה קייטי עשתה עוד מה עשתה קייטי בבית הספר כך אירע לקלובר : <חוויות אחותה הצעירה של קייטי> כל הספרים תורגמו בידי אברהם בירמן ויצאו לאור בהוצאת י' צ'צ'יק מדיה וקבצים בנושא סוזן קולידג' בוויקישיתוף כתבי סוזן קולידג' בפרויקט גוטנברג (באנגלית) רשימת הפרסומים של סוזן קולידג', בקטלוג הספרייה הלאומית סוזן קולידג', באתר אנציקלופדיה בריטניקה (באנגלית) סוזן קולידג', דף שער בספרייה הלאומית סוזן קולידג', במסד הנתונים הקולנועיים IMDb (באנגלית) סוזן קולידג', במסד הנתונים הקולנועיים KinoPoisk (ברוסית)
CORE

CORE - תיאום המשאבים המיוחדים (בפורטוגזית: Coordenadoria de Recursos Especiais) היא יחידת עילית של המשטרה האזרחית של ברזיל בריו דה ז'ניירו, המקבילה האזרחית ל-BOPE, שהא חלק מהמשטרה הצבאית. היחידה שהוקמה ביולי 1969 מקבילה ליחידת GOE של סאו פאולו. היחידה הוקמה על מנת להוות יחידת תגובה מהירה בביצוע מבצעי לוחמה בפשע המאורגן ביצוע מעצר מבוקשים ברמה גבוהה השתלטות על אירועי בני ערובה המוניים ליווי אח"מים מבצעים מיוחדים ללוחמה בטרור מבצעי חילוץ במקרים של משברים לאומיים ואסונות טבע BOPE מדיה וקבצים בנושא CORE בוויקישיתוף המשטרה האזרחית של ריו דה ז'ניירו האתר הרשמי
ארתור ברנרדס

ארתור דה סילבה ברנרדס (בפורטוגזית: Artur da Silva Bernardes; ‏8 באוגוסט 1875 - 23 במרץ 1955) היה עורך דין ופוליטיקאי ברזילאי, אשר כהן כנשיא ברזיל בין השנים 1922 ו-1926. בין השנים 1918 ו-1922 היה נשיא מדינת מינאס ז'ראיס. ברנרדס נבחר לנשיא ברזיל בבחירות של 1 במרץ 1922, כאשר גבר על נילו פסניה עם 466,877 קולות נגד 317,714. מערכת הבחירות הייתה סוערת, ובמהלכה הואשם ברנרדס בכתיבת מכתבים שהכפישו את הנשיא לשעבר ארמס דה פונסקה, אך ברנרדס הצליח להוכיח שהמכתבים היו מזויפים. בחירת ברנרדס לנשיאות הייתה ניצחון נוסף לפוליטיקת הקפה בחלב אשר שלטה במדינה במהלך הרפובליקה הישנה. לפי מדיניות זאת, מדינות סאו פאולו (יצרנית קפה) ומינאס ז'ראיס (יצרנית חלב) תמכו במועמד מאחת מהן על מנת שישמור על האינטרסים שלהן. בזכות ההצבעה הלא חשאית בבחירות לנשיאות, הצליחו בעלי האחוזות הגדולות ממדינות אילו להכריח את פועליהם להצביע ל"מועמד הרשמי". אף על פי כן, בחירת ברנרדס נתקלה במחאה חברתית נגד פוליטיקת הקפה בחלב ובהתנגדות, בעיקר מצד הצבא. לזה התווספו ייסוד המפלגה הקומוניסטית הברזילאית ב-1922 אשר נתנה כוח לאיגודי הפועלים והתגברות השפעת האינטלקטואלים בחברה הברזילאית. ב-5 ביולי 1922, צעדו קצינים זוטרים של הצבא לכיוון ארמון הנשיא, במה שמוכר כ-"מרד ה-18 מהמבצר", במטרה להפיל את הנשיא אפיטסיו פסואה ולמנוע את הכתרתו בנובמבר של ברנרדס לנשיא. המרד נכשל, אולם הוא היה הראשון בשורה של מרידות ומחאות, המוכרים כ"לוטננטיזם" או "תנועת הלוטננטים". מחאות הלוטננטיזם ליוו את "נשיאי הקפה בחלב" עד למהפכת 1930. שלטונו של ארתור ברנרדס התאפיין בתקופות ארוכות של מצב חירום לאומי בעקבות ריבוי מרידות ומשברים פוליטיים. בשנת 1923 התמודד ברנרדס עם מרד בדרום ברזיל כתגובה לבחירה בפעם החמישית ברציפות של בורז'ס דה מדיירוס לנשיאות מדינת ריו גראנדה דו סול. בשנת 1924 התרחש במדינת סאו פאולו המרד הלוטננטיסטי השני, "המרד הפאוליסטי של 1924", במלאת שנתיים למרד ה-18 מהמבצר. המורדים השתלטו על הבירה סאו פאולו למשך 23 ימים ונשיא סאו פאולו נמלט לפנים המדינה בעקבות הפצצת ארמון הממשלה. ברנרדס התערב והכוחות הפדרליים הפציצו את כוחות המורדים. המורדים עזבו את הבירה ואחרי כישלונם במתקפה על כוחות הצבא במדינת מאטו גרוסו דו סול של היום, הסתיים המרד עם חזרת נשיא סאו פאולו לארמון הממשלה. בשנת 1926 התמודד ברנרדס עם "מצעד פרסטס", בהנהגת לואיס קרלוס פרסטס, מחאה לוטננטיסטית נוספת. פרסטס צעד עם תומכיו מדרום ברזיל עד לבוליביה, בתנועה שהטיפה לרפורמות פוליטיות וחברתיות. פרסטס הצליח לחמוק מכוחות השלטון ולהמשיך במחאה זמן רב והפך לאגדה בברזיל. בגלל מצב החירום ששרר לאורך רוב תקופת שלטונו, הייתה העשייה של ברנרדס מעטה יחסית. בין המעשים המעטים נמנה ביטול הסובסידיה הפדרלית על הקפה. מדיה וקבצים בנושא ארתור ברנרדס בוויקישיתוף ביוגרפיה באתר www.historiabrasileira.com (בפורטוגזית) ‏Foreign News: Brazil's Press-Muzzle, כתבה במגזין טיים, 12 בנובמבר 1923 (באנגלית) ‏Foreign News: Befogged Fighting, כתבה במגזין טיים, 21 ביולי 1924 (באנגלית)
וליד אל-מועלם

וליד אל-מועלם (בערבית: وليد المعلم, תעתיק מדויק: וליד אלמעלם; 17 ביולי 1941 – 16 בנובמבר 2020) היה דיפלומט סורי ושר החוץ של סוריה בשנים 2006–2020. אל-מועלם נולד בדמשק כבן לשבט זובייד הסוני. היה חבר מפלגת הבעת'. רכש תואר ראשון בכלכלה באוניברסיטת קהיר ב-1963. בשנת 1964 נכנס לשירות החוץ הסורי ושירת במשלחות דיפלומטיות בטנזניה, ערב הסעודית, ספרד ואנגליה. בשנת 1975 מונה לשגריר סוריה ברומניה, תפקיד בו כיהן עד שנת 1980. בין השנים 1980–1984 כיהן כמנהל התיעוד והתרגום במשרד החוץ הסורי ובין 1984–1990 כמנהל מחלקת המשרדים המיוחדים בדמשק. ב-1990 מונה אל-מועלם לשגריר סוריה בארצות הברית וכיהן בתפקיד עד שנת 1999, תקופה בה החל להיות מעורב במגעים למשא ומתן לשלום בין ישראל לסוריה. בשנת 2000 מונה לעוזר שר החוץ הסורי, תפקיד בו כיהן עד שנת 2005, ובמסגרתו ניהל את תיק יחסי סוריה-לבנון שעלו באותה תקופה על שרטון עקב רצח ראש ממשלת לבנון לשעבר, רפיק אל חרירי ב-2005. בשנים 2005–2006 כיהן כסגן שר החוץ הסורי. ב-11 בפברואר 2006, במהלך סבב מינויים שבמהלכו מונה שר החוץ הקודם פארוק א-שרע לסגן נשיא סוריה, מונה אל-מועלם לשר החוץ. מועלם היה מעורב באופן פעיל בענייני המשא ומתן הישראלי-סורי, הן לפני והן במהלך כהונתו כשר החוץ. בספטמבר 2006, העביר מסר לישראל, מטעם הנשיא אסד, בדבר נכונותה של סוריה לשלום עם ישראל. באוגוסט 2007 הודיע שסוריה מוכנה להשתתף בוועידת שלום אזורית, ואמר כי "יוזמה שכזאת - יש להבהיר את מטרותיה והערבויות להצלחתה... נתמוך בכל מאמץ רציני להשכנת שלום ויציבות באזור... וזאת בה בעת כשהיא קוראת לשלום צודק וכולל בהתאם להחלטות הבינלאומיות ולעיקרון של שטחים תמורת שלום... רצוננו בשלום אין פירושו שנוותר אי פעם על זכויותינו". בפברואר 2008 החלו שיחות בין ישראל וסוריה. ביולי 2008, השתתף בוועידת איחוד מדינות הים התיכון שנערכה בפריז, בה השתתפו גם ראש הממשלה אהוד אולמרט ושרת החוץ ציפי לבני. אולם, יצא מהאולם בזמן נאומה של לבני. בספטמבר 2008, הודיע על הפסקת המגעים לשלום עם ישראל, עד לכינונה של ממשלה חדשה, בעקבות הודעת הפרישה של אולמרט. במהלך מלחמת האזרחים בסוריה שימש אל-מועלם כדובר הראשי של המשטר, מאחר שהנשיא אסד נמנע מהופעות תכופות בפומבי. אל-מועלם נפטר ב-16 בנובמבר 2020. היו לו שלושה ילדים, והתגורר בדמשק. הוחלף על-ידי פייסל אל-מקדאד. מדיה וקבצים בנושא וליד אל-מועלם בוויקישיתוף איתמר רבינוביץ', מותו של וליד אל-מועלם מוחק עוד שריד ממורשתו של חאפז אל-אסד בסוריה, באתר הארץ, 17 בנובמבר 2020 מזל מועלם, אלוף בן, יואב שטרן, נשיא סוריה: אנחנו רוצים שלום עם ישראל; לשכת רה"מ בתגובה: לא הבשילו התנאים למו"מ, באתר הארץ, 24 בספטמבר 2006 סעודיה הודיעה על הצטרפותה לוועידת השלום; אהוד אולמרט מברך, באתר גלובס, 1 באוגוסט 2007 צבי בראל, ברק רביד, חבר במשלחת הסורית: אולמרט חלש, אין סיבה שאסד יעניק לו מחוות, באתר הארץ, 14 ביולי 2008 יואב שטרן, שר החוץ הסורי: השיחות עם ישראל נעצרו, באתר הארץ, 26 בספטמבר 2008 ג'קי חורי, שר החוץ הסורי: נשתתף במו"מ בז'נווה אך לא נדון בהחלפת אסד, באתר הארץ, 12 במרץ 2016 ג'קי חורי, שר החוץ הסורי: "לא היה שימוש בנשק כימי, אנחנו מגנים כל שימוש בנשק כזה", באתר הארץ, 6 באפריל 2017 ג'קי חורי, שר החוץ הסורי וליד אל-מועלם, שהשתתף בשיחות השלום עם ישראל, מת בגיל 79, באתר הארץ, 16 בנובמבר 2020
מון גון-יונג

קוריאה זהו שם קוריאני; שם המשפחה הוא מון. מון גון-יונג (בקוריאנית: 문근영; נולדה ב־6 במאי 1987 בקוואנגג'ו) היא דוגמנית ושחקנית דרום קוריאנית המכונה בחיבה "האחות הקטנה של האומה", זוכת 3 פרסי גרנד בל (האוסקר הקוריאני) מתוך 5 מועמדויות. מון החלה לדגמן בגיל 12 ופרסומה הגיע בעקבות משחקה במלודרמה "סתיו בליבי" (가을동화, באנגלית Autumn in My Heart או Autumn Fairy Tale) משנת 2000. מון הייתה מועמדת לפרס השחקנית הטובה ביותר בטקס פרסי הגרנד בל, המקבילה הדרום קוריאנית לפרס אוסקר, על תפקידה בסרט 사랑따윈 필요없어 (Love Me Not) וזכתה במספר פרסי טלוויזיה בשנת 2010 על משחקה בסדרות "מרי נשארה כל הלילה בחוץ" (매리는 외박중, Mary Stayed Out All Night) ו"אחותה של סינדרלה" (신데렐라 언니, Cinderella's Sister). בשנת 2014 השתתפה בסדרה דרום-קוריאנית לצד קים בום. מדיה וקבצים בנושא מון גון-יונג בוויקישיתוף אתר האינטרנט הרשמי של מון גון-יונג (בקוריאנית) מון גון-יונג, ברשת החברתית אינסטגרם מון גון-יונג, במסד הנתונים הקולנועיים IMDb (באנגלית) מון גון-יונג, באתר AllMovie (באנגלית) מון גון-יונג, במסד הנתונים הקולנועיים KinoPoisk (ברוסית)
אוליו

אוליו (באיטלקית: Oglio; בלטינית: Ollius או Olius; בלומברדית: Òi או Ùi) הוא נהר במחוז לומברדיה שבצפון איטליה, ואחד מיובליו השמאליים של הפו. אורכו של הנהר הוא 280 ק"מ והוא השני באורכו בין יובליו של הפו; השלישי בספיקתו הממוצעת והרביעי בשטח אגן הניקוז שלו.. האוליו הוא תוצר מיזוגם של שני נחלים קטנים - פריג'ידולפו (Frigidolfo) ונרקנלו (Narcanello) - הנפגשים בגובה של 2,600 מטרים מעל פני הים בצפון ואל קמוניקה שבצפון לומברדיה 46°15′32.5″N 10°30′31.0″E﻿ / ﻿46.259028°N 10.508611°E﻿ / 46.259028; 10.508611. הוא זורם דרך אגם איזאו (כניסה 45°48′37″N 10°05′47″E﻿ / ﻿45.81028°N 10.09639°E﻿ / 45.81028; 10.09639, יציאה 45°39′53″N 9°57′32″E﻿ / ﻿45.66472°N 9.95889°E﻿ / 45.66472; 9.95889) ונשפך אל הפו כ-15 ק"מ דרומית-מערבית למרכז העיר מנטובה 45°02′40″N 10°39′40″E﻿ / ﻿45.04444°N 10.66111°E﻿ / 45.04444; 10.66111. בשפכו אל הפו, ספיקתו הממוצעת של הנהר עומדת על 137 מטר מעוקב לשנייה, אך בשל היותו ניזון בעיקר ממי הפשרת שלגי האלפים, נעה ספיקתו לאורך השנה בין 36 ל-425 מ"ק לשנייה. מדיה וקבצים בנושא אוליו בוויקישיתוף ערך זה הוא קצרמר בנושא איטליה ובנושא נהרות ונחלים. אתם מוזמנים לתרום לוויקיפדיה ולהרחיב אותו.
בילבורד הוט 100 (1990–1999)

ערך זה עוסק במצעדי הפזמונים האמריקאיים השבועיים בילבורד הוט 100 שנערכו משנת 1990 עד שנת 1999. מצעד הבילבורד הוט 100 הוא מצעד הפזמונים המרכזי של תעשיית המוזיקה האמריקאית המתעדכן מדי שבוע על ידי מגזין המוזיקה בילבורד. במצעד משוקללים נתוני המכירות בארצות הברית (על גבי תקליטורים פיזיים ושל קובצי מוזיקה דיגיטליים) ונתוני זמן האוויר שמקבל הסינגל בתחנות הרדיו האמריקאיות.   ♪  – הסינגל הנמכר ביותר בארצות הברית באותה השנה שנות ה-90 של המאה ה-20 במוזיקה הפופולרית מצעד הסינגלים הבריטי (1990–1999)
המאה ה-20 לפנה"ס

המאה ה-20 לפנה"ס היא התקופה שהחלה בשנת 2000 לפני הספירה והסתיימה בשנת 1901 לפני הספירה. זוהי המאה ה-20 לפני תחילת הספירה הנוצרית. 1991 לפנה"ס: במצרים, מנטוחותפ הרביעי נפטר והשושלת ה-11 באה אל קיצה. במקומו עולה לשלטון אמנמחת הראשון ומייסד את השושלת ה-12. 1985 לפנה"ס: שושלת שְׂיָה בסין – מותו של המלך שָׁאוקָאנְג, ועלייתו של המלך ג'וּ. 1968 לפנה"ס: שושלת שְׂיָה בסין – מותו של המלך ג'וּ, ועלייתו של המלך חְווָאי. 1953 לפנה"ס: במצרים, סנוסרת הראשון כובש את נוביה התחתונה. 1924 לפנה"ס: שושלת שְׂיָה בסין – מותו של המלך חְווָאי, ועלייתו של המלך מָאנְג. 1906 לפנה"ס: שושלת שְׂיָה בסין – מותו של המלך מָאנְג, ועלייתו של המלך שְׂיֵה. באשור הקדומה, כתב היתדות השומרי מתפתח לכתב יתדות אשורי קדום. איכרים ורועי צאן מהגרים מאתיופיה לקניה ייסוד בייג'ינג, כיום בירת סין ראשית ההתיישבות הגרמאנית בסקנדינביה בייג'ינג, כיום בירת סין פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. שרה, אם מקראית. נולדה בשנת 1966 לפנה"ס, לפי סדר עולם רבה. פלג, דמות מקראית. נפטר בשנת 1928 לפנה"ס, לפי סדר עולם רבה. נחור, דמות מקראית. נפטר בשנת 1927 לפנה"ס, לפי סדר עולם רבה. נח, דמות מקראית. נפטר בשנת 1918 לפנה"ס, לפי סדר עולם רבה. אמנמחת הראשון סנוסרת הראשון פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. מדיה וקבצים בנושא המאה ה-20 לפנה"ס בוויקישיתוף ערך זה הוא קצרמר בנושא כרונולוגיה. אתם מוזמנים לתרום לוויקיפדיה ולהרחיב אותו.
בית הסראייה (טבריה)

בית הסראייה הוא מבנה בטבריה שנבנה על ידי שליט הגליל העות'מאני, דאהר אל-עומר, בשנות הארבעים של המאה ה-18, ושימש ככלא וכבניין ממשל בימי השלטון העות'מאני. הסראייה בנויה ממבנה מרכזי, בן שתי קומות, ובו גם תאי כלא ותא גרדום, ומרפסת ארוכה, ולצידו חצר גדולה המוקפת בחומה גבוהה. נבנו בו גם חאן, אורווה ובית משפט. הבניין מצוי ברחוב דונה גרציה בעיר. הסראייה נבנתה על ידי דאהר אל עומר בסמוך לבניית חומות טבריה. כיום משמשת הסראיה את משרד החקלאות ופיתוח הכפר, אך מתוכנן להעביר משרדים אלו למקום אחר ולהפוך את בית הסראיה למוזיאון. מדיה וקבצים בנושא בית הסראייה בוויקישיתוף קסם על ים כנרת: טיול בבתים היפים בטבריה, באתר nrg ערך זה הוא קצרמר בנושא ישראל. אתם מוזמנים לתרום לוויקיפדיה ולהרחיב אותו.